als_Latn dik_Latn tur_Latn
Sistemi i Menaxhimit Mjedisor në ProCredit Bank
Të gjitha bankat në grupin ProCredit kanë vendosur standarde të larta në lidhje me ndikimin e operacioneve të tyre në mjedis. Për të minimizuar ndikimin e tyre mjedisor dhe atë të klientëve të tyre, banka ProCredit Shqipëri ka marrë një qasje të trefishtë ndaj sfidave mjedisore:
Shtylla 1: Sistemi i menaxhimit të brendshëm mjedisor
Kjo shtyllë i referohet të gjitha masave të brendshme të marra nga ProCredit Bank Shqipëri për të reduktuar ndikimin e saj mjedisor. Këto masa përfshijnë rritjen e ndërgjegjësimit dhe trajnimin e vazhdueshëm të stafit në lidhje me çështjet mjedisore; në të njëjtën kohë duke i kushtuar rëndësi të veçantë dizenjimit me masa të eficiencës së energjisë të degëve dhe të Zyrës Qendrore.
Gjatë vitit 2013, politikat dhe procedurat e brendshme administrative janë rishikuar me qëllimin e përfshirjes dhe theksimit të kritereve mjedisore. Gjithashtu, banka ka krijuar një bazë të dhënash mjedisore me qëllim analizimin e konsumit aktual të bankës, monitorimin e performancës mjedisore të saj, identifikimin e problematikave dhe së fundmi marrjen e masave të nevojshme mjedisore.
Në vitin 2011, banka inauguroi degën e saj të gjelbër në Laprakë. Ky projekt ka për qëllim të japë një shembull praktik të teknikave të ndërtimit të gjelbër dhe të ndihmojë bankën në përzgjedhjen e teknologjive që do të përdoren në degët e ardhshme të ProCredit Bank Shqipëri. Nisma e gjelbër e ProCredit Bank filloi, por nuk do të përfundojë, me Qendrën e Biznesit Laprakë. Në këtë drejtim, banka ka investuar edhe në degët e tjera masa eficiente dhe do të vazhdojë më tej investimin dhe në të ardhmen. Për shembull, sisteme efikase të energjisë janë instaluar në degën e Tiranës së Re dhe Pikën e Shërbimit Piazza.
Qëllimi i masave të sipërpërmendura dhe i investimeve të ardhshme, është përmirësimi i cilësisë së shërbimit ndaj klientëve të bankës, sigurimi i kushteve të punës më të rehatshme për personelin e saj, si dhe kontribut të drejtpërdrejtë në mbrojtjen e mjedisit. Gjithashtu, këto investime sjellin uljen e kostove të energjisë.
Shtylla 2: Administrimi i riskut mjedisor në kredidhënie
Objektivi i kësaj shtylle është reduktimi i ndikimit të jashtëm mjedisor të shkaktuar nga aktiviteti i kredidhënies së bankës. ProCredit Bank Shqipëri ka implementuar një sistem të menaxhimit mjedisor bazuar në vlerësimin e vazhdueshëm të portofolit të kredisë sipas kritereve mjedisore si dhe në një analizë të thellë të të gjitha aktiviteteve ekonomike të cilat potencialisht përfshijnë risqe mjedisore, dhe së fundmi refuzimi i aplikimeve për kredi të ndërmarrjeve të angazhuara në aktivitete të cilat konsiderohen të rrezikshme për mjedisin dhe shfaqen në listën e përjashtimit të institucionit tonë.
Me përfshirjen e çështjeve mjedisore në proçesin e aprovimit të kredisë, ProCredit Bank Shqipëri është gjithashtu në gjendje të rrisë nivelin e ndërgjegjësimit mjedisor të klientëve të saj.
Shtylla 3: Promovimi i Kredive Eko
ProCredit Bank Shqipëri ka për qëllim të promovojë zhvillimin ekonomik, i cili është ekologjikisht i qëndrueshëm. Qëllimi i kësaj shtylle është të ndihmojë në ndërtimin e një portofoli kredie kuptimplotë duke ofruar financim të eficiencës së energjisë (EE), energjive të rinovueshme (RE) si dhe financim të projekteve të tjera pro mjedisit. Ndjeshmëria për çështjet mjedisore dhe eficiencën e energjisë është artikuluar që në vitin 2009, duke qënë banka e parë në Shqipëri që ka promovuar dhe ofruar kredi EE. Kjo nismë e veçantë u bë e mundur nëpërmjet bashkëpunimit të ProCredit Bank Shqipëri dhe Fondit Evropian për Evropën Juglindore (EFSE) si dhe nëpërmjet asistencës teknike të siguruar nga ana e ekspertëve të mjedisit në IPC - International Project Consult.
Me synim rritjen e ndërgjegjësimit në publik, ProCredit Bank është përfshirë në disa projekte lokale mjedisore gjatë gjithë vitit 2013. Banka është angazhuar dhe ka mbështetur seminare të shumta në lidhje me investimet Eko për bizneset, agrobizneset, bashkitë, nxënësit, etj. Për më tepër, banka ka bashkë-financuar një iniciativë të quajtur Ecovolis, një program që promovon mënyrën e transportit miqësor ndaj mjedisit, me mjete si biçikleta.
Në Dhjetor 2013, portofoli total i kredive Eko arriti në 12.4 milion euro, duke arritur në vlerën e 7% të portofolit total të kredisë. Volumi i kredive Eko u rrit me 22% në krahasim me fundin e vitit 2012. Përveç të qenit aktiv në rritjen e ndërgjegjësimit mjedisor në Shqipëri, ProCredit Bank Shqipëri shkon më tej duke i ofruar të gjithë klientëve të saj norma preferenciale interesi për kreditë Eko.
Për të përmbushur sa më mirë nevojat e bizneseve dhe individëve, ne do të vazhdojmë të jemi shumë aktivë në financimin e masave Eko dhe në të njëjtën kohë duke i shpjeguar klientëve tanë përfitimet e këtyre investimeve.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn